Charlie Cox

Actor o Loegr yw  Charlie Thomas CoxBirths, Marriages & Deaths Index of England & Wales, 1916–2005.; at ancestry.com (ganed 15 Rhagfyr 1982). Mae'n fwyaf adnabyddus am ei rolau fel Tristan Thorn yn Stardust, Owen Sleater yn yr ail a thrydedd gyfres o raglen HBO Boardwalk Empire, Jonathan Jones yn y ffilm fywgraffyddol The Theory of Everything a Matt Murdock/Daredevil yng nghyfres deledu Marvel Daredevil.

 Bywyd cynnar 
Ganwyd Cox, yr ieuengaf o bump o blant, yn Llundain, Lloegr, a fe'i fagwyd yn Nwyrain Sussex. Mae'n fab i Patricia C. A. "Tricia" (yn gynt Harley) a Andrew Frederick Seaforth Cox, sy'n gweithio fel cyhoeddwr. Mae ganddo un brawd, Toby, a thri hanner-frawd a chwaer o briodas cyntaf ei dad. Gallai ei hynafiaid ar ochr ei dad gynnwys 6ed Iarll Lauderdale,  Syr Andrew Agnew, 7fed Barwnig, capten y Llynges Frenhinol Frederick Lewis Maitland, James Ogilvy, 4ydd Iarll Findlater, Syr David Carnegie, 4ydd Barwnig, a'r Llywodraethwr Trefedigaethol Efrog Newydd, Andrew Elliot yn ôl arolygon urddolaeth achyddol.

Magwyd Cox fel Pabydd a fe'i addysgwyd mewn dwy ysgol annibynnol: Ysgol Ashdown House ym mhentref Forest Row yn Nwyrain Sussex ac Ysgol Sherborne yn nhref farchnad Sherborne yn Dorset. Fe'i hyfforddwyd wedyn yn Ysgol Theatr yr Old Vic ym Mryste.

 Gyrfa 
Chwaraeodd Cox rôl Tristan Thorn yn y ffilm 2007 Stardust. Fe'i welwyd nesaf yn ffilm 2008 Stone of Destiny yn chwarae Ian Hamilton. Gwnaeth ei ddebut ar y West End The Collection Harold Pinter yn Theatr yr Ambassadors yn Llundain, ac yn yr un flwyddyn chwaraeodd y Dug Crowborough ym mhennod beilot y gyfres ddrama ITV Downton Abbey. Ymddangosodd hefyn yn The Prince of Homburg Kleist, yn chwarae'r rôl deitl, yn y Donmar Warehouse yn Llundain yn 2010. Chwaraeodd y rhan St. Josemaría Escrivá yn ffilm 2011 Roland Joffé There Be Dragons. Hefyd yn 2011, arwyddodd Cox gytundeb i chwarae rôl gylchol yn yr ail gyfres o'r rhaglen HBO Boardwalk Empire a gyfarwyddwyd gan Martin Scorsese. Serennodd fel mewnfudwr Gwyddelig sydd gan gysylltiadau gyda'r IRA. Daeth ei gymeriad yn brif seren y rhaglen ar gyfer ei thrydedd gyfres, a ddarlledwyd ym mis Medi 2012.

Yn 2014, serennodd yn y ffilm ddrama fywgraffyddol, sy'n adrodd hanes bywyd Stephen Hawking, The Theory of Everything fel Jonathan Jones. Mae Jonathan, gŵr gweddw sy'n arwain côr yr eglwys, yn dod yn ffrind agos i wraig Hawking, Jane, a'r teulu cyfan, ar ôl iddi ymuno â'i gôr. Cefnoga'r cymeriad Jane, yn helpu Stephen gyda'i afiechyd ac yn chwarae gyda'r plant. Prioda Jane a Jonathan ar ôl i Stephen a hithau benderfynu dod â'i priodas hwy i ben.

Ar hyn o bryd, chwaraea Cox Matt Murdock/Daredevil yng nghyfres deledu Marvel Daredevil, a gyfarwyddwyd a rhyddhawyd trwy Netflix. Canmolwyd ei berfformiad a fe'i dderbyniwyd Gwobr Gyflawni Helen Keller ar gyfer ei rôl gan Sefydliad y Deillion America.

 Ffilmyddiaeth 

 Ffilmiau 
 Blwyddyn Teitl Rôl Nodiadau 2003  dot the i  Theo  2004  The Merchant of Venice  Lorenzo  2005  Things to Do Before You're 30  Danny  2005  Casanova  Giovanni Bruni  2006  A for Andromeda  Dennis Bridger  Ffilm deledu 2006  The Maidens' Conspiracy  Diafebus  2007  Stardust  Tristan Thorn  2008  Harry, Henry and the Prostitute  Harry  Ffilm fer 2008  Stone of Destiny  Ian Hamilton 2009  Big Guy  Chuck  Ffilm fer 2009  Perfect  Paul  Ffilm fer 2009  Glorious 39  Lawrence  2011  There Be Dragons  Josemaría Escrivá  2011  Nancy, Sid and Sergio  Sergio  Ffilm fer 2012  A Sunny Morning  Adam  Ffilm fer 2013  Hello Carter  Carter  2013  Legacy  Charles Thoroughgood Ffilm deledu 2014  The Theory of Everything  Jonathan Hellyer Jones 

 Teledu 
 Blwyddyn Teitl Rôl Nodiadau 2002  Judge John Deed  Young Vicar  Pennod: "Everyone's Child" 2006  Lewis  Danny Griffon  Peilot 2010  Downton Abbey  Dug Crowborough  Pennod "1.1" 2011  Moby Dick  Ishmael  2 bennod 2011–2012  Boardwalk Empire  Owen Sleater  20 pennod 2013  The Ordained  Tom Reilly  Peilot 2015–presennol  Daredevil  Matt Murdock / Daredevil  26 o benodau

 Llwyfan 
 Blwyddyn Teitl Rôl Nodiadau 2005  'Tis Pity She's a Whore  Giovanni  Southwark Playhouse 2008  The Collection  Bill Theatr yr Ambassadors 2010  The Prince of Homburg  Tywysog Homburg  Donmar Warehouse

 Gwobrau ac enwebiadau 
 Blwyddyn Gwobr Categori DerbynnyddCanlyniad 2015Gwobr Gyflawni Helen Keller Honoree Charlie Cox Enillodd

Cyfeiriadau

Categori:Actorion ffilm o Loegr
Categori:Actorion teledu o Loegr
Categori:Catholigion o Loegr
Categori:Genedigaethau 1982